ಅಕ್ಟೋಬರ್‌‌ 16, 2006ರಂದು ಮೊಹಮ್ಮದ್‌ ಆಸಿಫ್‌ರೊಂದಿಗೆ ಶೋಯೆಬ್‌ರ ಮೇಲೆ ನಡೆಸಿದ ಉದ್ದೀಪನಮದ್ದು ಸೇವನಾ ಪರೀಕ್ಷೆಯಲ್ಲಿ ನ್ಯಾಂಡ್ರೋಲಿನ್‌ ಪತ್ತೆಯಾದ್ದರಿಂದ ಅವರಿಬ್ಬರನ್ನು PCB ಅಮಾನತುಗೊಳಿಸಿತು. ಅದಾದ ನಂತರ ಅವರಿಬ್ಬರನ್ನು ICC ಚಾಂಪಿಯನ್ಸ್‌ ಟ್ರೋಫಿ ಪಂದ್ಯಾವಳಿ 2006ರಿಂದ ಹೊರತುಪಡಿಸಲಾಯಿತು. ಮಾಜಿ PCB ಅಧ್ಯಕ್ಷ ನಂತರ ಹೇಳಿಕೆ ನೀಡಿ ಉದ್ದೀಪನ ಮದ್ದಿನ ಪರೀಕ್ಷೆಗಳಿಗೆ ಅವರ ಸತತ "ವಿನಾಯಿತಿ/ನಿರ್ಬಂಧ/ನಿರಾಕರಣೆ"ಗಳಿಂದಾಗಿ ತಮಗೆ ಯಾವಾಗಲೂ ಶೋಯೆಬ್‌ರು ಮಾದಕವಸ್ತು ದುರ್ಬಳಕೆ ಮಾಡುತ್ತಿದ್ದಾರೆ ಎಂಬ ಅನುಮಾನವಿದ್ದುದಾಗಿ ತಿಳಿಯಪಡಿಸಿದ್ದರು. ಪಾಕಿಸ್ತಾನದ ನಾಯಕ ಇಂಜಮಾಮ್‌ ಉಲ್‌ ಹಕ್‌‌ ಕೂಡಾ ಹಿಂದೆಯೇ ಶೋಯೆಬ್‌'ರ ಉದ್ದೀಪನ ಮದ್ದು ದುರ್ಬಳಕೆ ಬಗ್ಗೆ ದೂರು ನೀಡಿದ್ದರೂ PCBಯು ಅವರ ಮೇಲೆ ಕ್ರಮ ಕೈಗೊಂಡಿರಲಿಲ್ಲ. ಪಾಕಿಸ್ತಾನದ ಸುದ್ದಿಸಂಸ್ಥೆಗಳ ವರದಿಗಳು ಕೇಂದ್ರ ರಾಜಧಾನಿಯ ಆರಕ್ಷಕರು ಶೋಯೆಬ್‌ರನ್ನು ಮಾದಕವಸ್ತುಗಳ ಸಮೇತ ಸುಮಾರು ಮೂರು ವರ್ಷಗಳ ಹಿಂದೆ ಬಂಧಿಸಿದ್ದುದಾಗಿ ತಿಳಿಸಿದ್ದವು. ನಂತರ ಅವರ ಇಂಗ್ಲೆಂಡ್‌ ವಿರುದ್ಧದ ಟೆಸ್ಟ್‌‌ ಸರಣಿಯಲ್ಲಿ ತಂಡಕ್ಕೆ ವಿಧಿಸಿದ್ದ ನಿಷೇಧಾಜ್ಞೆ ಮೀರಿ ಶೋಯೆಬ್‌ ನೈಟ್‌ಕ್ಲಬ್‌ವೊಂದರಲ್ಲಿ ಮಾರಿಜುವಾನಾದ ಧೂಮಪಾನ ಮಾಡುತ್ತಿದ್ದುದನ್ನುಕಂಡಿರುವುದಾಗಿ ವರದಿ ಮಾಡಲಾಗಿತ್ತು.

ಶೋಯೆಬ್‌ ತಕ್ಷಣವೇ ತಮ್ಮ ನಿರಪರಾಧಿತ್ವವನ್ನು ಘೋಷಿಸಿ ತಾವು ಯಾವುದೇ ಮಾದಕ ವಸ್ತುವನ್ನು ಉದ್ದೇಶಪೂರ್ವಕವಾಗಿ ಸೇವಿಸಿರುವುದನ್ನು ನಿರಾಕರಿಸಿದರು. ಪತ್ರಿಕೆಗಳಿಗೆ ಬಿಡುಗಡೆ ಮಾಡಿದ ಹೇಳಿಕೆಯೊಂದರಲ್ಲಿ, ತಾವು ಸಹಆಟಗಾರರು ಅಥವಾ ಪ್ರತಿಸ್ಪರ್ಧಿಗಳನ್ನು ಮೋಸಗೊಳಿಸುವವರಲ್ಲವೆಂದು ಹೇಳಿಕೊಂಡಿದ್ದರು. PCBಯ ಆಂಟಿ-ಡೋಪಿಂಗ್‌ ಕಮಿಟಿ/ಮಾದಕವಸ್ತುಬಳಕೆ ನಿರೋಧಕ ಸಮಿತಿಯು (ADC), ಅವರು ಆಸಿಫ್‌ರೊಂದಿಗೆ ನಡೆಸಿದ ವಿಚಾರಣೆಯ ಸಂದರ್ಭದಲ್ಲಿ ತಾವೂ ಸ್ಟಿರಾಯ್ಡ್‌-ಅಲ್ಲದ ಪೂರಕ ಆಹಾರಗಳನ್ನು ಸೇವಿಸಿದ್ದುದಾಗಿ ವಾದಿಸಿದರು. ಆದಾಗ್ಯೂ ಅವರು ಕಮಿಟಿ/ಸಮಿತಿಯ ಮುಂದೆ ತಮ್ಮ ನಿರಪರಾಧಿತ್ವವನ್ನು ಸಾಬೀತುಪಡಿಸುವಲ್ಲಿ ವಿಫಲರಾದರು. PCBಗೆ ಸಲ್ಲಿಸಿದ ತನ್ನ ವರದಿಯಲ್ಲಿ ADCಯು ಎರಡು ವರ್ಷಗಳ ನಿಷೇಧವನ್ನು ಶಿಫಾರಸು ಮಾಡಿತ್ತು. 

ನವೆಂಬರ್‌ 1, 2006ರಂದು PCBಯು ಎರಡು-ವರ್ಷಗಳ ಕಾಲ ಶೋಯೆಬ್‌ರನ್ನು ಹಾಗೂ ಒಂದು-ವರ್ಷದ ಕಾಲ ಮೊಹಮ್ಮದ್‌ ಆಸಿಫ್‌ರನ್ನು ಅಮಾನತ್ತಿನಲ್ಲಿರಿಸಿ, ಆ ಅವಧಿಯಲ್ಲಿ ವೃತ್ತಿಪರ ಕ್ರಿಕೆಟ್‌ ಆಡದಂತೆ ನಿಷೇಧಿಸಿತು. ಶೋಯೆಬ್‌ರನ್ನು ಅದಾದ ನಂತರ ಪಾಕಿಸ್ತಾನ ಒಲಿಂಪಿಕ್‌ ಅಸೋಸಿಯೇಷನ್‌ ಸಂಸ್ಥೆಯ ಮಾದಕವಸ್ತು ಸೇವನೆಯ ತಪ್ಪಿತಸ್ಥರ ಪಟ್ಟಿಯಲ್ಲಿ ಸೇರಿಸಿತು. ಆದಾಗ್ಯೂ, ಡಿಸೆಂಬರ್‌ 5, 2006ರಂದು ತಮ್ಮ ವಕೀಲ ಅಬಿದ್‌ ಹಸನ್‌ ಮಿಂಟೋರ, ಮೂಲಕ ಶೋಯೆಬ್‌ ಮಾಡಿದ ಕೋರಿಕೆಯಿಂದ ಅವರ ಹೆಸರನ್ನು ತೆಗೆಯಲಾಯಿತು.

ಇತರೆ ವಿವಾದಗಳು
ಉದ್ದೀಪನ ಮದ್ದುಕಳಂಕ
ಆರಂಭಿಕ ವರ್ಷಗಳು
ಇಂಡಿಯನ್‌ ಪ್ರಿಮಿಯರ್‌ ಲೀಗ್‌